La DUN la pot presentar la persona titular d'una explotació agrària directament de manera particular o bé a través d'una entitat col·laboradora.
En el cas de presentació a través d'una entitat col·laboradora, cal que el titular de l'explotació l'hagi autoritzat prèviament.
Aquelles persones que signin la DUN en representació de la persona titular de l'explotació, hauran d'acreditar, a petició de l'Administració, aquesta representació per a qualsevol mitjà vàlid en dret.
Per presentar una DUN cal haver actualitzat l'explotació, validat sense errors els tràmits que es volen presentar, signat digitalment la declaració i obtingut el registre d'entrada al DARP (que estableix la data de presentació de la DUN) i la còpia autèntica de la declaració presentada, que es podrà obtenir en qualsevol moment pel titular o la seva entitat/agència a través de l'aplicació DUN.
La persona titular de l'explotació que presenti la DUN s'ha d'autenticar a través dels sistemes de certificat digital admesos per la seu electrònica.
Com sol·licitar el certificat digital per poder signar electrònicament?
El procediment per sol·licitar una signatura electrònica, tant per persona física o jurídica, és el mateix:
Per tal de facilitar l'elecció de certificats de representació es proposen alguns exemples:
- FNMT - Representant de Persona Jurídica: Aquest certificat s'expedeix a les persones físiques com representants de les persones jurídiques per al seu ús amb les Administracions Públiques.
Al següent enllaç es pot consultar com obtenir-lo: https://www.sede.fnmt.gob.es/certificados/certificado-de-representante/persona-juridica
- CAMERFIRMA - Certificat Qualificat de Representant davant les Administracions Públiques: Aquest certificat s'emet a favor d'una persona física apoderada per una entitat per a dur a terme tràmits davant les Administracions públiques, en nom i representació de l'entitat.
Al següent enllaç es pot consultar com obtenir-lo: https://www.camerfirma.com/
Cal distingir la signatura electrònica de ciutadà (persona física) de la signatura de persona jurídica, atès que els certificats digitals són diferents i les entitats certificadores que els expedeixen també varien:
Certificats digitals per a ciutadans (persones físiques).
- DNI electrònic (més informació del procés d'obtenció pas a pas)
- IdCat (més informació del procés d'obtenció pas a pas)
-" Certificado Nacional de la Fábrica de Moneda y Timbre " (més informació del procés d'obtenció pas a pas)
Certificats digitals per a persones jurídiques:
- " Certificado Nacional de la Fábrica de Moneda y Timbre " (més informació del procés d'obtenció pas a pas)
- Camerfirma (més informació del procés d'obtenció pas a pas)
- Firmaprofessional (més informació del procés d'obtenció pas a pas)
- Autoridad de Certificación de la Abogacía (més informació del procés d'obtenció pas a pas)
- Agencia Notarial de Certificación (més informació del procés d'obtenció pas a pas)
A partir de l'1 de febrer la persona titular pot adreçar-se a la mateixa entitat col·laboradora on va fer la DUN.
En cas que vulgui canviar d'entitat col·laboradora, es podrà adreçar a qualsevol altra entitat per fer la declaració.
En aquest cas, per facilitar l'elaboració de la declaració, la persona titular haurà de subministrar a la nova entitat el número de referència.
Les persones agricultores que presenten la DUN a través d'una entitat col·laboradora, a més de signar-la, han de demanar el número de registre d'entrada assignat pel registre corporatiu s a la seva declaració.
La data de presentació de les sol·licituds és la data d'entrada al registre del Departament d'Agricultura (s ), segons les condicions de lliurament establertes a l'ordre de la DUN.
Data d'actualització: 18.01.2019